มิลล์ เครป (Mille Crepe)เครปพันชั้น ร้านนี้ตั้งอยู่ถนน จักรพงษ์ ตรงข้ามร้านน้ำพริกนิตยา ส่วนอีกสาขานึงอยู่ที่ถนนดินสอ เยื้องๆโรงเรียนสตรีวิทยาค่ะ สาขานี้ร้านเค้าตกแต่งเน้นสีสันสดใส ที่นั่งชั้นสองสามารถมองเห็นวิวด้านนอกสวยๆได้รอบ ที่นี้ขึ้นชื่อเรื่องเครปเค้กที่มีสีสันน่ากินสุดๆ เพราะแป้งเครปนุ่มๆมีครีมแทรกระหว่างชั้นอีกด้วย (หลายชั้นแต่นับได้ไม่ถึงพันชั้นนะ 555) ตัวอย่างเมนูอร่อยเช่น วานิลลาเครปเค้ก ราคา 110 บาท แป้งเค้กนุ่มราดซอสสตรอเบอร์รี่เปรี้ยวๆหวานๆ อร่อยสุดๆ มีทั้งเครปเค้กช็อคโกแลต เครปชาเขียว ด้วย อีกเมนูที่น่าสนใจคือ สตรอเบอร์รี่มูสเซอรีน ราคา 120 บาท ยังมีขนมยอดฮิตอย่าง มาการอง ให้เลือกกว่า 20 รส ราคาชิ้นละ 40 บาท ใครไปเดินแถวนั้นแวะทานเครปอร่อยๆกันได้นะคะ